ห้องอาหาร Marron Cafe อยู่ในส่วนของ Pacific Park Hotel & Residence ตั้งอยู่ริมถนนสุขุมวิท ติดกับโรบินสัน ศรีราชาเลย มีอาหารบริการ หลากหลายสไตล์ มีกาแฟ ชา เค้กและเบเกอรี่ มื้อนี้ทานแต่ทานอาหารอย่างเดียว 

[อาหารที่ชิม
~ สปาเก็ตตี้เบคอน
จานนี้เส้นเหนียวนุ่ม ผัดมาไม่มัน รสชาติดี ชอบ ๆ
~ ข้าวอบสับปะรด
เสริฟมาในลูกสับปะรด ข้าวไม่แฉะ ข้าวหอมอบอวนไปด้วยกลิ่นสับปะรดและเครื่องใส่มา รสชาติกลมกล่อมอร่อย
~ พายซีฟู้ดฝรั่งเศส
เมนูนี้เสริฟมาหน้าตาดีเลยที่เดียว เสริฟในขนมปังอบเนยวางต่อกันเป็นชั้น แล้วมีเนื้อกุ้งกับหมึกผัดครีมซอสใส่มาในขนมปัง แบบชุ่ม ๆ รสชาติหวาน มัน นัว แบบพอดี ทานกับกุ้งย่าง อร่อยดี
~ หอยแมลงภู่นิวซีแลนด์อบชีส
หอยแมลงภู่เนื้อสด อบกับผักโขม พร้อมกับชีสยืด ๆ ทานร้อน ๆ อร่อยดี
~~ ลาเต้เย็น หอม รสชาติดี
~~ ไหมไทย ดื่มแล้ว เปรี้ยวซ่า อร่อยชื่นใจ ชอบ 

นั่งทานบรรยากาศในสบาย ๆ หน้าตาอาหารดูดีมีสไตล์ กับการบริการอย่างดี เยี่ยมเลยค่ะ